**AIŠKINAMASIS RAŠTAS (N)**

**DĖL SAVIVALDYBĖS BŪSTŲ PARDAVIMO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų L. J. ir I. G. (I. G.) prašymai pirkti nuomojamus, savivaldybei nuosavybės teise priklausančius būstus.

 Savivaldybės nuomininkė L. J. prašo rinkos verte pirkti Klaipėdos miesto savivaldybei nuosavybės teise priklausančias 29/100 būsto dalis (plotas – 24,09 kv. metro, bendras būsto plotas – 83,06 kv. metro), *(duomenys neskelbtini)*, Klaipėdoje. Savivaldybei nuosavybės teise priklausančios 29/100 būsto dalys yra iš dalies parduodamame bute su bendra virtuve. 34/100 būsto dalys nuosavybės teise priklauso L. J. 37/100 dalys priklauso kitam privačiam asmeniui. Būsto dalis nuomojama ne socialinio būsto nuomos sąlygomis, kuriame nuomininkė išgyvenusi ne trumpiau kaip 5 metus. Būsto nuomos sąlygos atitinka įstatymo reikalavimus. Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė 29/100 būsto dalių, vertę – 13973,00 Eur (iš jų 73,00 Eur už būsto vertės nustatymą).

 Savivaldybės bendraturtis I. G. prašo rinkos verte pirkti Klaipėdos miesto savivaldybei nuosavybės teise priklausančias 28/100 būsto dalis (plotas – 23,86 kv. metro, bendras būsto plotas – 85,23 kv. metro), *(duomenys neskelbtini)*, Klaipėdoje. Savivaldybei nuosavybės teise priklausančios 28/100 būsto dalys yra iš dalies parduodamame bute su bendra virtuve. 30/100 būsto dalių nuosavybės teise priklauso I. G., 42/100 būsto dalys priklauso kitam privačiam asmeniui. Klaipėdos miesto savivaldybės administracijos direktoriaus 2015 m. birželio 1 d. įsakymu Nr. AD1-1651 28/100 būsto dalys I. G. išnuomotos terminuotam laikotarpiui (būsto pirkimo procedūrų vykdymui). Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė 28/100 būsto dalių vertę – 9100,00 Eur. Už būsto dalies vertinimą, nuomininkas sumokėjo prieš vertinimo atlikimą.

 Nustatytą kainą už perkamus būstus nuomininkai sumokės priėmus tarybos sprendimą.

 Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 ir 5 punktu, Klaipėdos miesto savivaldybės administracijos direktoriaus 2015 m. gruodžio 3 d. įsakymu Nr. AD1-3563 „Dėl parduodamų savivaldybės būstų įkainojimo aktų patvirtinimo“, patvirtinti patalpų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai:**

Savivaldybės administracijos Teisės skyriaus vertinimas.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2015 m. gruodžio 3 d. įsakymas Nr. AD1-3563 „Dėl parduodamų savivaldybės būstų įkainojimo aktų patvirtinimo“.

 **6. Lėšų poreikis sprendimo įgyvendinimui.**

 Sprendimo įgyvendinimui už patalpų vertinimą turto vertintojams UAB „Inreal“ apmokėta – 146,00 Eur.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą lėšos, gautos už parduodamus savivaldybės būstus – 23 146,00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 146,00 Eur.

 Neigiamų sprendimo priėmimo pasekmių nėra.

Turto skyriaus vedėjas Edvardas Simokaitis